God se ideaal vir jou lewe : fokusartikel
H.B. (Human) Coetsee
Wat is God se ideaal vir die mens se lewe? Dit is nogal &apos;n groot vraag en nie baie Christene kan jou &apos;n reguit antwoord daarop gee nie. God gee self sy ideaal vir die mens reeds aan die begin van die skepping. Ons lees dit in Genesis 1. Na elke skeppingsdag het God sy eie ideaal bereik en gesê dit was goed. &apos;n Skepping wat tekenend was van sy mag, gesag en heerlikheid - sy ideaal bereik.
Aspekte van die erediens of liturgie (slot) - die doop is nuttig vir die hele lewe : besinning
Die opskrif is &apos;n aanhaling van &apos;n sin in ons belydenis (NGB art. 34): "Hierdie doop is nie alleen nuttig solank die water op ons is en ons dit ontvang nie, maar ook vir ons hele lewe." Ons doop met sy wonderlike beloftes en sy duidelike eise bly lewenslank met ons en in ons. Die beloftes by ons doop troos, versterk en inspireer ons elke dag, en deurdat ons die eise gehoorsaam, groei ons in ons geloofsoortuiging en ons geloofsdade.
Die Messiaanse moederskap van Tamar ... die dogter van &apos;n vreemde god (3) : gedagtes gerig op Kersfees
In Genesis 38 sien ons die adventswonder dat God se verkiesende welbehae die dogter van &apos;n vreemde god, Tamar, vir die messiaanse moederskap waardig ag. God se welbehae werk by Tamar eers die adventsverlange na die messiaanse moederskap (Die Kerkblad, Oktober 2013). God werk daarna die adventsontvangs van die messiaanse moederskap in Tamar (Die Kerkblad, November 2013). Laastens werk God die adventsgesange vir die messiaanse moederskap in Tamar.
&apos;n Swakke loot en gebore Koning : gedagtes gerig op Kersfees
Ons is in die pylvak van nog &apos;n viering van Jesus Christus se geboorte, met &apos;n nuwe jaar wat wink. Die menswording van Christus as openbaring van ware en nuwe lewe vir die Christendom se wese is in die Ou-Testamentiese profesieë met ryke natuurbeelde geskets, wat die Here in die Nuwe Testament kom vervul het. Dit is sprekende simboliek wat baie leer oor die eienskappe van &apos;n gelowige van toeka tot nou om jou by die Skepper en so by verlossing in Christus uit te bring. Dit helder jou denke en dade op om waarlik &apos;n vrugdraende Christen in &apos;n wêreld van geestelike droogheid te wees.
Algemene Sinode 2015 - &apos;n noodsaaklike kopskuif? (slot) : diskussie
Die Kerkblad 116, pp 46 –47 (2013)
In hierdie laaste artikel &apos;n belemmering met vele koppe en soms baie glibberig: die vergadering self. Te midde van en ten spyte van verskeie versoeke om op bepaalde maniere saam te werk, kom die "ou Adam" (sondige natuur) ook maar by herhaling by dominees en ouderlinge na vore. Dit lei tot frustrasie, soms tot spanning en in een of twee gevalle tot gebrekkige beheersing van slaap-apnee.
Lekepredikers op die kansel? : diskussie
Die Kerkblad 116, pp 48 –56 (2013)
Die Gereformeerde Kerke en die Nederduits Gereformeerde Kerk is oor baie dekades by mekaar se kerkwees as gespreksgenote in die Tussenkerklike Raad en ook op ander vlakke betrokke. In die gesprek gaan dit oor die sake wat ons as kerke van dieselfde belydenis, taal, kultuur ensovoorts, tog uit mekaar hou en in afsonderlike kerk gemeenskappe laat leef. In ons soeke om die Bybelse waarheid en opdrag te gehoorsaam dat die kerk van Christus een is en moet wees, is ons dus ten nouste betrokke by dit wat in mekaar se geledere gebeur en besluit word.
Brokkies uit ons kerkreg-geskiedenis (2) - Kerkorde 1859 volgens omstandighede gewysig : geskiedenis
Die Kerkblad 116, pp 49 –53 (2013)
In die vorige artikel is daarop gewys dat die 1859-Kerkorde wat deur ds. Dirk Postma opgestel is en deur die eerste Algemene Kerkvergadering op 10 Februarie 1859 goedgekeur is, se invloed tot 1946 gegeld het. Die 1859-Kerkorde bestaan uit twee dele, naamlik &apos;n Kort Voorberig en daarop volg die onderskeie artikels. In die kort voorberig bring ds. Postma die Kerkorde in verband met die Skrif, met die Heilige Gees, met die belydenis en met die goeie orde wat in die gemeente deur Christus onderhou word. In hierdie sin is die Kerkorde uit die stam van Dordt en die Dordtse teologie.
Kuratorerapport - November 2013 : van oraloor
Die Kerkblad 116, pp 51 –53 (2013)
Uit die sakelys en die wyse waarop die Kuratorevergadering verloop het, is dit duidelik dat die Kuratore hulle opdrag met groot erns hanteer. Daar is ook met waardering kennis geneem van die deeglike werk van ons professore in die opleiding van predikante, asook die intensiewe manier waarop na die individuele belange van die studente omgesien word.
Dit is en bly &apos;n groot voorreg om in die Argief te werk. Ons het die afgelope jare werklik baie uitdagings ervaar. Nuwe stelsels is geïmplementeer, kontakte gemaak en samewerkingsooreenkomste gesluit met ander argiewe in Suid-Afrika en die buiteland.
Dr. CN (Nico) van der Merwe - 4 Mei 1942-24 September 2013 : in dankbare herinnering
Die Kerkblad 116, pp 55 –56 (2013)
Nico en my paaie het 50 jaar gelede gekruis toe ons in die selfde koshuis aan die PU vir CHO met mekaar kennis gemaak het - hy &apos;n senior en ek &apos;n eerstejaar. (Later het ons dikwels in buurgemeentes gedien.) Tóé al het Nico homself as baie toegewyd en uiters gedissiplineerd bewys in alles wat hy gedoen het. Hy het gereeld geoefen en &apos;n gesonde lewenstyl gehandhaaf. (Dit het hy trouens gedurende sy hele bedieningstyd gedoen.)
Die Kerkblad 116, pp 58 –59 (2013)
Ontbinding Geref. Kerk Stilfontein
Geref. Bultfontein in 2014 100 jaar oud
75-jarige bestaansherdenking Geref. Kerk Groblersdal
Eredienste van GK Pretoria (dol.) aan Suidkus
Eredienste by Walvisbaai/Swakopmund gedurende Desember
Gesamentlike erediens Mosselbaai, 29 Desember 2013
Die Kerkblad 116, pp 60 –63 (2013)